එම විද්‍යාලයෙන් දර්ශනවාදය, දේශපාලනය හා ආර්ථිකවිද්‍යාව හැදැරූ ඉම්රාන් 1975දී පළමු පන්තියේ සාමාර්ථයක් සමඟ උපාධිය හිමිකර ගත්තේය.ඔහු පළමු පන්තියේ ක්‍රිකට් ක්‍රීඩාවට සම්බන්ධ වූයේ වයස අවුරුදු 16දීය. 1970දී ඔහු ලාහෝර් ඒ, බී හා ලාහෝර් ග්‍රීන් යන කණ්ඩායම්වල සාමාජිකයකු විය. 1971 සිට 1976 දක්වා කාලයේ වූස්ටර්ෂර් කණ්ඩායමේ සාමාජිකයකු ලෙස ප්‍රාන්ත ක්‍රිකට් තරග සඳහා එක් වූ ඉම්රාන්, 1973-75 ක්‍රීඩා වාරයන්හි ඔක්ස්ෆර්ඞ් විශ්වවිද්‍යාලයේ බ්ලූස් ක්‍රිකට් සඳහා තරග කළේය.